**אל**: אלעד מן, יועמ"ש הצלחה שלום

**הנדון**: מענה לבקשת חופש מידע

לאחר בחינה של בקשתך בנושא: **תעודות חיסיון,** ראה טבלה הבאה:

|  |  |  |  |  |
| --- | --- | --- | --- | --- |
| **סעיף שלפיו ניתנה התעודה** | **זהות החותם ותפקידו** | **מספר הליך** | **שמות הצדדים** | **תאריך חתימת התעודה** |
| ס' 45 | אורי יהודה אריאל הכהן- שר החקלאות ופיתוח הכפר | ת.פ. 42712-04-16 | מ"י נ' זאדה ואח' | 19.5.16 |
| ס' 45 | אורי יהודה אריאל הכהן- שר החקלאות ופיתוח הכפר | ת.פ. 16257-06-14 | מ"י נ' אריה כדורי | 13.12.15 |
| ס' 45 | אורי יהודה אריאל הכהן- שר החקלאות ופיתוח הכפר | פל"א 529543-17 | מ"י נ' עותמאן עאזם | 2.8.18 |
| ס' 45 | אורי יהודה אריאל הכהן- שר החקלאות ופיתוח הכפר | ת.פ. 12291-02-17 | מ"י נ' גרגון מינסיאן | 5.2.17 |

לרשותך להבהרות נוספות ככל שיידרשו.

**בברכה,**

|  |  |  |
| --- | --- | --- |
|  | **טפטה פרדה**  הממונה על העמדת מידע לציבור  **משרד החקלאות ופיתוח הכפר**  **משרד**: 03-9485432  **דוא"ל**: [Hofesh-hameida@moag.gov.il](mailto:Hofesh-hameida@moag.gov.il)  מוקד שירות ותמיכה: \*6016 | |
| חפשו אותנו ב: | |  |
|  |  |  |

**לממונים על חופש המידע במשרדי הממשלה שלום,**

מוגשת בזאת בקשת חופש מידע רוחבית המופנית לכל משרדי הממשלה כמפורט להלן. מצורפים כתמיד אישור הניהול התקין של הצלחה וייפוי כח מתאים. הריני להתחייב בשמה של הצלחה - לקידום חברה הוגנת (ע"ר), לשאת בדמי הטיפול עד לסך של 151 ₪. (שימו לב כי שמה של הצלחה שונה ברשם העמותות ובהתאם מצורפת תעודת שינוי שם).

נזכיר כי הצלחה היא עמותה הפטורה מתשלום אגרת הגשת הבקשה וכן משבע שעות הטיפול הראשונות בה, זאת בהתאם להוראות החוק וכן [תקנות חופש המידע (אגרות), תשנ"ט-1999](https://www.nevo.co.il/law_html/Law01/144M1_003.htm). (ראו הוראות סעיף 6(ב) לתקנות הקובע את תכולת הפטור על: "מידע שמבקש נציג של עמותה רשומה כמשמעותה בחוק העמותות, התש"ם-1980, או חברה לתועלת הציבור כהגדרתה בחוק החברות, התשנ"ט-1999, שהציג אישור ניהול תקין מאת הרשם המוסמך על פי דין, ופועלת לקידום מטרה ציבורית, וכן מידע שמבקש אדם הדרוש לו לצורך מחקר אקדמי, פטורים מאגרת בקשה ומאגרת טיפול בעד 4 שעות העבודה הראשונות החל בשעה הרביעית; לעניין תקנת משנה זו, "מטרה ציבורית" – כהגדרתה בסעיף 9(2)(ב) לפקודת מס הכנסה") .ראו גם את [רשימת העמותות הפועלות לקידום מטרה ציבורית](https://www.justice.gov.il/Units/YechidatChofeshHameyda/Hakika/Pages/Nonprofit-Organization.aspx) כהגדרתה בחוק באתר היחידה הממשלתית לחופש המידע במשרד המשפטים, שם מופיעה גם עמותת הצלחה.

נבקש לקבל את פרטי המידע, המסמכים והנתונים הבאים, ככל שניתן בפורמט דיגיטלי הניתן לחיפוש:

סעיפים 44 ו 45 לפקודת הראיות [נוסח חדש], תשל"א-1971, קובעים כדלקמן:

**חסיון לטובת המדינה**

44. (א) אין אדם חייב למסור, ובית המשפט לא יקבל, ראיה **אם ראש הממשלה או שר הבטחון הביע דעתו, בתעודה חתומה בידו**, כי מסירתה עלולה לפגוע בבטחון המדינה, או **אם ראש הממשלה או שר החוץ הביע דעתו, בתעודה חתומה** בידו, כי מסירתה עלולה לפגוע ביחסי החוץ של המדינה, אלא אם מצא שופט של בית המשפט העליון, על-פי עתירת בעל-דין המבקש גילוי הראיה, כי הצורך לגלותה לשם עשיית צדק עדיף מן הענין שיש לא לגלותה, ובהליך פלילי – כי הראיה עשויה להועיל להגנת הנאשם ומידת התועלת שבה להגנה עולה על העניין שיש לא לגלותה, או שהיא חיונית להגנת הנאשם.

(ב) הוגשה לבית המשפט תעודה כאמור בסעיף קטן (א), רשאי בית המשפט, על פי בקשת בעל הדין המבקש גילוי הראיה, להפסיק את המשפט לתקופה שיקבע כדי לאפשר הגשת העתירה לגילוי הראיה, ואם ראה לנכון - גם עד להחלטה בעתירה.

**חסיון לטובת הציבור**

45. (א) אין אדם חייב למסור, ובית המשפט לא יקבל, ראיה **אם שר הביע דעתו, בתעודה חתומה בידו**, כי מסירתה עלולה לפגוע בענין ציבורי חשוב, אלא אם מצא בית המשפט הדן בדבר, על-פי עתירת בעל דין המבקש גילוי הראיה, כי הצורך לגלותה לשם עשיית צדק עדיף מן הענין שיש לא לגלותה, ובהליך פלילי – כי הראיה עשויה להועיל להגנת הנאשם ומידת התועלת שבה להגנה עולה על העניין שיש לא לגלותה, או שהיא חיונית להגנת הנאשם.

בקשר עם סעיפים אלו והחל מיום 1.1.2014 ועד למועד מתן המענה לבקשה, נבקש את פירוט מלוא תעודות החיסיון, הרלוונטיות למשרדכם, שניתנו בהתאם להוראות סעיפים אלו ולרבות הסעיף שלפיו ניתנה התעודה, זהות החותם על התעודה ותפקידו, מספר ההליך, שמות הצדדים (ככל שלא נחסו), תאריך חתימת התעודה ונושא התעודה, בפירוט המירבי היכול להינתן (בלא לחשוף את הראיות החסויות).

כן מתבקש פירוט המקרים בהם הוגשה עתירה לגילוי ראיה בקשר עם התעודות שפורטו לעיל ולרבות תאריך הגשתה, מספר ההליך, שמות הצדדים (ככל שאלה לא חסויים), תוצאת ההליך (גילוי, גילוי חלקי, דחיה) וכן ככל שהעתירה התקבלה, את פסק הדין בה ואת הראיות שהותר לגלות, ככל שלא נאסרו בפרסום.

משרד המשפטים מתבקש גם, מעבר למידע הנוגע למשרד עצמו, ליתן פירוט של כל התעודות שנמסרו לידי הפרקליטות בהקשר זה בהתאם לפירוט שלעיל וכן את פירוט המקרים בהם הוגשה עתירה לגבי כל התעודות האמורות, על פי הפירוט שלעיל.

נודה על אישור קבלת הבקשה ותחילת הטיפול בה בהתאם למועדים הקבועים בדין.